János Áder
János Áder (sündinud 9. mail 1959 Csornas) on Ungari poliitik, kes oli 10. maist 2012 kuni 10. maini 2022 Ungari president. Ta on õppinud Loránd Eötvösi Ülikoolis õigusteadust. János Áder oli 1988. aastal üks Fideszi asutajaid ja 2002–2003 partei esimees. Aastatel 1990–2009 oli ta parlamendi liige, 1998–2002 parlamendi esimees. Aastal 2009 valiti ta Euroopa Parlamenti. 2. mail 2012 valis Rahvuskogu (parlament) Áderi häältega 262:40 riigi presidendiks. Juunis 2013 oli ta riigivisiidil Eestis.